Ոսկեդար եւ Արծաթէ դար ստեղծող հայ եկեղեցին, երանաշնորհ հայրապետներու, ուսուցիչ-վարդապետներու, հեղինակ գրիչներու հետքերով ու աւանդով ընթացաւ հայոց պատմութեան բոլոր ժանմանակաշրջաններուն։ Ինչպէս անցեալին, Կիլիկիոյ կաթողիկոսութիւնը, իր նոր կայք՝ Լիբանան-Անթիլիասի մէջ եւս ծաւալեց ու կը տանի Աստուածահաճոյ, եկեղեցանուէր եւ ժողովրդանուէր ծառայութիւն ու ասոնց կողքին՝ հետամտեցաւ եւ աննկատ չթողուց ժողովուրդի լայն զանգուածներուն փոխանցել քրիստոնէական ուղղափառ ուսուցումներու, հաւատքի առկայծ ճրագը, ընթերցասիրութիւնն ու ուսումը քաջալերելու աւանդը, չթերացաւ մեր ազգային անժամանցելի արժէքներով դաստիարակելու եւ հայու նկարագիրը առողջ պահելու իր մարդակերտ ու հայակերտ առաքելութեան մէջ։